شیخین اوچونجو اوغلو ایله علاقه‌دار معلومات وئرن حسن قیریمی‌دیر. او، سیّد یحیی‌نین کیچیک اوغلونون آدی‌نین نصرالله اولدوغونو، کریم خانی طرفیندن قیریما دعوت اولوندوغونو، اونون دا بو دعوتی قبول ائده‌رک قیریما گئتدیگینی بیلدیریر. نصرالله بورادا اونا باغیشلانان تکیه ده شیخ‌لیک ائتمیشدیر. او، هم ده قیریم خانلیغی‌ نین نقیب‌الأشرافی وظیفه‌سینده ایشله‌میشدیر. قیریم و اطرافیندا خلوتی‌لیک اونون واسیطه‌سی ایله یاییلمیشدیر. 17. عصره کیمی قیریمدا شیخ نصرالله‌ین نسلی داوام ائتمیشدیر.